हसरत मोहानी के बारे में फिरा़क गोरखपुरी ने कहा था कि वो नयी ग़जल के संस्थापक हैं। स्वतंत्रता सेनानी व राष्टवाद के घोर समर्थक होने के बावजूद प्रगतिशील धारा से उनका संबंध रहा है। सबसे खास बात यह है कि वे एक शायर के रूप में सौंदर्य और प्रेम की अनूठी अभिव्यक्ति रखते थे, जिसको विख्यात ग़जल गायक गुलाम अली ने घर-घर पहुंचाया है। इतनी सब विशेषताओं को गिनवाने के बाद शायद एक ही नाम जुबान पर आता है और वह है हसरत मोहानी।